ЩIэупщIэшхуэ зиIэ мандаринхэр
Абхъазым мы гъэм мандарин тонн мин 40 къыщрахьэлIэну хуагъэфащэ. Ар хуэдитIкIэ нэхъыбэщ нэгъабэ яIам нэхърэ.
2019 гъэр уэгъуу зэрыщытам къыхэкIыу мандариныр къещэщэхыжат. Мы гъэм бэгъуащи, процент 15 — 20-кIэ нэхъ пуд хъуну жаIэ. Дауэ щымытми мазищ иримыкъу пIалъэм къриубыдэу УФ-м къашащ тонн мини 8-м щIигъу. Зы жэщ-махуэм урысей-абхъаз гъу- напкъэр къызэпаупщI хьэлъэзешэ машинэу 100-м нэсым. Абы щыщу ди бэзэрхэм къэсым щIэупщIэшхуэ яIэщ, зыми хыумыгъэгъуэщэну зэрыIэфIым, хущхъуэмэ къызэрыкIэримыхым, къыпачагъащIэу ди деж къызэрысым папщIэ.
